**Ordinær generalforsamling for året 2014, afholdt hos formanden d. 14. marts 2015.**

**1. Valg af dirigent.**

Pressechefen blev valgt i overensstemmelse med vedtægterne, med applaus.

**2. Valg af referent.**

Notarius blev valgt i overensstemmelse med vedtægterne, med applaus.

**3. Formandens beretning**

Der har i 2014 været 2 logebrødre, der i forbindelse med spilafviklingen, har skilt sig ud.

Det er Notarius og Formanden. Notarius har stort set vundet alt, hvad han er kommet i nærheden af.

Stort bifald til Broder Peter. Broder Jørn har derimod lagt sig i bunden, dog tæt fulgt af Broder Jan Erik.

Indbetalingsmæssig har Broder Anders dog holdt liv i sin (pengepungs)møl. Det skyldes dog primært et forfald til et enkelt møde. Broder Jørn har udvist et vist taktisk snilde og valgt en mere jævn fordeling af udfaldene, hvilket henviser Broder Jan Erik til den mest betalende.

Helt i logens ånd er der en forskel på at vinde og tabe. Men forskellen er ikke mere markant, end det ikke skulle give anledning til nogen justeringer i vedtægterne.

|  |
| --- |
| **Logemøder, placering**  |
| **Møde nr.** | **19** | **20** | **21** | **22** | **23** | **24** | **POINT** |
| **Peter** | 1 | 1 | 2 | 1 | 1 | Lige | 1,2 |
| **Anders** | 3 | 3 | forfald | 2 | 2 | Lige | 2,5 |
| **Jan Erik** | 3 | 2 | 1 | 4 | 4 | Lige | 2,8 |
| **Jørn** | 2 | 4 | 3 | 3 | 3 | Lige | 3,0 |
| **Logemøder, indbetaling** |
| **Møde nr.** | **19** | **20** | **21** | **22** | **23** | **24** | **I alt** | **Pr. møde** |
| **Anders** | 200,00 | 145,00 | 50,00 | 200,00 | 200,00 | 225,00 | 1020,00 | 170,00 |
| **Peter** | 150,00 | 230,00 | 200,00 | 175,00 | 175,00 | 225,00 | 1155,00 | 192,50 |
| **Jørn** | 175,00 | 250,00 | 225,00 | 225,00 | 225,00 | 225,00 | 1325,00 | 220,83 |
| **Jan Erik** | 200,00 | 240,00 | 175,00 | 250,00 | 250,00 | 225,00 | 1340,00 | 223,33 |

I logevedtægterne er nævnt at ”Der afholdes med jævne mellemrum logemøder hos logemedlemmerne på skift. Det tilstræbes at afholde 6-8 møder årligt.”

Der er i årene 2011 årligt afholdt 5 møder, hvilket alt andet lige, såfremt "logeudflugter" medregnes, overholder vedtægterne. Der stilles under pkt. 5. Indkomne forslag til ændringer.

Årets Rock under Broen var endnu en gang en stor succes, men blegnede lidt i fraværet af broder Peter.

Vi håber på en fuldtallig udflugt til RUB 2015

Formanden vil gerne takke alle logebrødre for et inspirerende og dejlig år i logen.

Afholdte møder i HLBS

|  |  |  |  |  |
| --- | --- | --- | --- | --- |
| **Møde nr.** | **År** | **Møde i året** | **Dato** | **Sted** |
| 1 | 2010 | 1 | 19. juni 2010 | Formanden |
| 2 |  | 2 | 28. september 2010 | Notarius |
| 3 |  | 3 | 19. november 2010 | Informationschefen |
| 4 | 2011 | 1 | 4. februar 2011 | Kasseren |
| 5 |  | 2 | 2. april 2011 | Formanden |
| 6 |  | 3 | 27. juni 2011 | Notarius |
| 7 |  | 4 | 16. september 2011 | Informationschefen |
| 8 |  | 5 | 4. november 2011 | Kasseren |
| 9 | 2012 | 1 | 14. januar 2012 | Formanden |
| 10 |  | 2 | 23. marts 2012 | Notarius |
| 11 |  | 3 | 17. august 2012 | Informationschefen |
| 12 |  | 4 | 13. oktober 2012 | Kasseren |
| 13 |  | 5 | 30. november 2012 | Formanden |
| 14 | 2013 | 1 | 23. februar 2013  | Notarius |
| 15 |  | 2 | 13. april 2013 | Informationschefen |
| 16 |  | 3 | 29. juni 2013 | Kasseren |
| 17 |  | 4 | 28. september 2013 | Formanden |
| 18 |  | 5 | 08. november 2013 | Notarius |
| 19 | 2014 | 1 | 01. marts 2014 | Informationschefen |
| 20 |  | 2 | 26. april 2014 | Kasseren |
| 21 |  | 3 | 21. juni 2014 | Formanden |
| 22 |  | 4 | 30. August 2014 | Notarius |
| 23 |  | 5 | 15. november 2014 | Informationschefen |
| 24 | 2015 | 1 | 10. januar 2015 | Kasseren |
| 25 |  | 2 | 14. marts 2015 | Formanden |
| 26 |  | 3 | 9. maj 2015 | Notarius |
|  |  |  |  |  |
|  |  |  |  |  |

|  |
| --- |
| Generalforsamlinger (afholdes i forbindelse med logeaftener) |
| 0 | 19. juni 2010.  | Stiftende generalforsamling | Formanden |
| 1 | 23. marts 2012.  | Ordinær generalforsamling for året 2011 | Notarius |
| 2 | 23. februar 2013  | Ordinær generalforsamling for året 2012 | Notarius |
| 3 | 1. marts 2014 | Ordinær generalforsamling for året 2013 | Informationschefen |
| 4 | 14. marts 2015.  | Ordinær generalforsamling for året 2014 | Formanden |

**4. Årsregnskab, Kasserens beretning.**

Kasseren havde udsendt en gennemarbejdet årsregnskab. Det blev enstemmigt vedtaget.

Det bemærkedes dog at møde nr. 19. blev afholdt d. 1 marts 2014 og ikke d. 8. november (som var møde nr. 18). Det var en skrivefejl i det udsendte regnskab. Regnskabets bilagsbog var retvisende.

Det bemærkes at regnskabet ikke følger kalenderåret. Det tages der hånd om under de indkomne forslag.

**5. Indkomne forslag.**

Ingen.

**6. Forslag til ændringer til Vedtægter og bestemmelser.**

Forslag 1. Forslag til ændring af vedtægternes punkt 5. Logens Præmiekonto.

Det indstilles at sætningen ”(2013 prisniveau)” slettes.

Forslag 1 blev enstemmigt vedtaget.

Forslag 2. Forslag til ændring af vedtægternes punkt 6. Kontingent.

Iflg. vedtægternes § 6 skal regnskabsåret følge kalenderåret.

Det gør nærværende og tidligere regnskaber ikke.

Måske skulle vi revidere vedtægterne, således at broder Kasserer ikke miskrediteres ved hver generalforsamling.

Det indstilles at ”Regnskabsåret er kalenderåret.” ændres til ”Regnskabsåret følger terminen for afholdelse af ordinær generalforsamling.”

Forslag 2 blev enstemmigt vedtaget

Forslag 3. Forslag til ændring af vedtægternes punkt 4. Procedure i forbindelse med mødeafholdelse.

I medfør af ændret praksis foreslås sidste punkt ”Sørge for mødedato og sted for næstkommende ordinære logemøde bliver aftalt inden mødets spil påbegyndes.” ændret til

”Sørge for mødedato og sted for næstkommende ordinære logemøde samt mulig dato for et efterfølgende møde bliver aftalt inden mødets spil påbegyndes”.

Forslag 3 blev enstemmigt vedtaget, men skal eventuelt senere revideres under hensyntagen til debatten omkring forslag 4.

Forslag 4. En forslag om at mødes mindre og mere !

Formandens oprindelige idegrundlag var egentlig delvist inspireret af egentlige loger (men ikke med ugentlige møder), dels inspireret af klassiske film, hvor lidt ældre venner mødtes og spillede spil om aftenen. Her var et naturligt samvær, nærvær og fællesskab omkring et spil.

Dertil har været en overvejelse omkring at det er lidt ærgerligt at de enkelte spil kun spilles en enkelt gang. Ofte er det givende at spille et spil flere gange og stifte lidt dybere bekendtskab med dets karakter og udfordringer.

Det har ligeledes vist sig vanskeligt at opretholde en mødefrekvens på de i vedtægternes stk. 2. på 6-8 møder årligt. Specielt når vores logemøder er så dejligt underholdende at man til tider har glæde af dem dagen efter.

Derfor har Formanden overvejet dels muligheden for mere systematisk at give enkelte spil comeback, dels muligheden for flere typer af møder.

Broder Anders brød sjovt nok ved sidste logemøde sædvanen og relancerede et tidligere spil.

Det foreslås derfor at der til hver andet logemøde aftales 2 møder.

1. almindeligt møde. Et møde som ligner de for nuværende møder, og som afholdes primært fredage eller lørdage. Til disse møder forventes præsenteret ”i loge regi nye” spil.

2. kortere møde. Et møde som varer væsentlig kortere tid og som har fokus på at drage broderlig omsorg (ved at mødes oftere i logens regi) og hvor spillet er et i logens regi tidligere spillet spil. Disse møder afholdes på hverdage og der er ikke egentlig aftensmad, drikkelse eller deslige indregnet. Måske kaffe, sandwich eller deslige. Selvfølgelig er vi ikke helt æstetikere, så man kan finde på andet. Men meningen er at vi fx mødes 19.30 snakker og spiller spil og slutter igen omkring 23.

Sigtet er at i stedet for de 6-8 weekendmøder, vi pt. forsøger at nå, afholder 4 weekendmøder og 4 hverdagsmøde. Det kunne aftales at en meddelelse om det valgte spil blev udsendt forinden, evt. med regler.

Rækkefølge for mødeafholdelse kunne være:

BROR 1 – bror 3 – BROR 2 – bror 4 – BROR 3 – bror 1 – BROR 4 – bror 2 –

BROR 1 – bror 3 …

for henholdsvis store og små møder.

Forslag 4 gav anledning til en debat brødrene imellem.

Broder Peter anførte desuden en vis (berettiget) tvivl om hvorvidt brødrene kunne overholde kortere mødetider på hverdagsaftener, med deraf gener for den efterfølgende arbejdsdag.

Broder Anders foreslog at man nogen gange kunne mødes uden at spille et spil. Formanden mente hertil at det var i modstrid med selve logens ånd, men at der, når spillet på hverdagsaftener fordres kendt, måske kunne forvente en hurtigere spilafvikling.

Meget kendetegnede for brødrene viste der sig en vis uvilje mod at mødes uden en god og fyldig forplejning.

Broder Jan-Erik foreslog derfor i stedet, at vi fastholdt den nuværende mødestruktur, men at vi, ret ambitiøst, skulle aftale 8 møder et år frem i kalenderen.

Der var enighed om at gøre forsøget og evaluere efterfølgende.

Forslag 4. bortfalder herved.

**7. Genvalg af Formand.**

Formanden blev genvalgt i overensstemmelse med vedtægterne, med applaus

**8. Genvalg af den øvrige bestyrelse.**

Bestyrelsen blev genvalgt i overensstemmelse med vedtægterne, med applaus

**9. Eventuelt.**

Formanden vedlagde et enkelt skriv fra en anden forening, til inspiration og måske noget vi kunne tage op af åre. Se nedenfor "På sigt".

Generalforsamlingen blev herefter afsluttet og Formanden takkede for god ro og orden.

Logen gik over til at afholde sit 25 loge møde.

På sigt:

Kaptajn I.P. Jespersens Sundhedsstævne er grundlagt af Danmarks højt ansete sundhedspædagog, Kaptajn I.P. Jespersen, der var kendt overalt i Danmark og norden i første halvdel af 1900-tallet for sit motto: *Mens sana in corpere sano - en sund sjæl i et sundt legeme.* I 25 år forestod Kaptajnen dagligt morgengymnastikken i Danmarks Radio. Ja, den dag i dag hører man lydklip fra Kaptajnens programmer, hvor hans karakteristiske stemme, klart og tydeligt befaler: ”Vågn op og stræk din dovne krop!”

Foreningen Kaptajn I.P. Jespersens Sundhedsstævne viderefører stævnerne på Hindsgavl slot ved Middelfart på Fyn hvert år i juni måned. Deltagerne er mænd i alle aldre fra slutningen af 20’erne til omkring de 90.

Aktiviteterne i stævneugen på seks døgn er tilrettelagt således, at alle raske mænd, uanset alder, kan deltage i gymnastik, udflugter og andre indslag i ugens løb. Hver dag begynder med stavgymnastik på den store plæne foran slottet efterfulgt af et friskt morgenbad i Fænøsund. Efter flaghejsning indtages et sundt morgenbord, som afløses af morgensang og oplæsning af Kaptajnens mottoer, der er evigt gyldige.

Dagen fortsætter med et alsidigt program. I ugens løb er der indlagt to, sædvanligvis festlige, udflugter ud i landet som inkluderer frokost på en kro eller et lignende attraktivt sted, i Jylland eller på Fyn. Alle andre måltider og indendørs gøremål foregår i Hindsgavls smukke saloner.

Motionen og øvrige aktiviteter er ikke alt. Åndelige værdier og traditioner er i højsædet, og vi anser gode måltider og lystigt samvær, for at være ligeså vigtige for vores velbefindende som gymnastik og motion.

Stævnerne finder sted på Danmarks smukkest beliggende luksushotel, Hindsgavl slot (Middelfart); en også velbesøgt og populær kursusejendom der, med sin høje beliggenhed og pragtfulde udsigt til vand og frodig natur, er omgivet af en vidunderlig park, med tilhørende skov og engdrag, på ca. et hundrede tønder land.

Motionen på stævnerne tager i dag såvel som dengang udgangspunkt i stavgymnastikken. Hver morgen samles alle på plænen foran Hindsgavl Slot og gennemfører en række øvelser, hvor staven er et vigtigt redskab. Men motionen er ikke alt, også de åndelige værdier og traditioner er i højsædet, når en række mandlige tilhængere af den legendariske kaptajn Jespersens principper hvert år mødes på Hindsgavl slot ved Middelfart.
Her bliver der dyrket stavgymnastik, sunget salmesang og dyrket socialt samvær i en hel uge.
Kaptajnen selv var ikke nogen fanatiker, og de 50 mænd, som deltager i kaptajn Jespersens sundhedsstævner er det heller ikke.
"Man skal kunne klare hvad som helst, hvor som helst, når som helst", som en af deltagerne siger om formålet.
Men det skal ske under disciplinerede former. "Legemsfrisk, tankeklar, viljestærk, hjerteglad", er mottoet.

Stævnet 2014: 14. juni - 20. juni. Stævnet 2015: 13. juni - 19. juni

<http://www.kaptajn-jespersen.dk/>

<http://www.ipjespersen.dk/billeder/sundhed2012.pdf>

<http://viewer.zmags.com/publication/e018b2fd#/e018b2fd/8>